
GENESE. 

OKONO I. 

1. Eni pani Lapu mikio pani ma'au uriria 
karikinave. U Lapu mikio monou, lapu e 
peo. 

2. U na noi Jehova iure. U e eni pani 
ai pokoinave, a'a peo, pani ma'au peo. 

3. Jehova inamu oinave pamea uakeia 
peo, u pamea umu li'inave, pamea anenave 
akaene. 

4. Jehova inamu oinave pamea iure ima 
mikio ; u pamea, muru mo koronave. U 
kurunave, pamea na noi Lake iure ; muru 
na noi kipere iure. 

5. Jehova pani mukua umu li'inave, uku 
ere mukua'i, ere arau ai mo korona. 

6. U pani mokono ai karikinave, moa kuru- 
nave, iure mukua'i na noi Pani Mukua ; 
iure arau ai na noi Miri. 

7. U ere aura moko monou aukunave, 
ere aiara mo u na moko e aukunave. 

8. Jehova umu li'inave, miri iri e e, pei 
mo veina ; u iri uriria karikinave. 

9. Jehova kurunave, nai pamea e e pani 

mukua'i umu liai, uku Lare mo, Kii>ere 
mo korona. U Lake, ia mo, Nopu mo, ka- 
rikinave. 

10. U kurunave, lare na pamea Lare 
iure ; kipere na pamea, ia mo ; Nopu mo : 
oro pani ma'au mikio pamea aukuna. 

11. Jehova kurunave, Ere aura mo, aiara 
mo aruku rokona miai ; iure ima mikio. 
Nava ovara, nava mau, aruku rokona e e mo 
u karikinave ; aruku rokona uriria ere ai 
anenave. 

12. Jehova kurunave, Miri mo u na 
aruku rokona uriria veiai ; auri, oroko mo, 
naku mo, aruku rokona uriria anenave. 

13. Jehova u na aruku rokona uriria 
inamu oinave, u ima li'inave ; u kurunave, 
leire, Imau ! 

OKONO 11. 

1. Jehova umu li'inave a'a karikina, u 
kurunave ; nai a'a karikiai na avaea mikirio. 

2. U miri mi'inave, a'a miri e karikinave 
akaene, Jehova u na ivakumu a'a na pina'i 
lainave, maura a'a rokoanave. 

3. Jehova a'a iure kurunave, Eire ! ni 
noi Adamu iure, uku ni'i a'a pina'i ; nai ni 

N. G. B 

aruku uriria aukuai, ni aruku iure. Iri mo, 
nava mo, maku mo, pei mo ; aruku rokona 
mo aruku e, ni aruku iure. 

4. Pani ma'au na aruku ni'i iai li'ine, uku 
iru pani ai aruku uriria na amua vaki ni'i 
iure. 

5. Jehova inamu oinave aruku uriria u 
karikinave, u kurunave ; Nai ima mikio uku 
aruku uriria ima, lipi peo. 

6. Lare 6 Jehova pani ma'au karikinave, 
maura, lare 7 iure, u kurunave ; Nai pa'avai. 

7. Lare 7 iure Jehova pa'anave, u kuru- 
nave ; Eire ! lare omorope ieire, nai pa'avai 
akaene, uku nai pani ma'au, aruku uriria mo 
karikinave. Oaio ! 

8. Adamu na pai'iri Edena iure, pai'iri 
ima mikio ; pei uriria uakeia : auri, nava 
mo, pu mo, iri uru e e, Jehova aruku uriria 
Adamu aukunave. 

9. Maura Jehova lari'inave, uku Adamu 
a'e mi' inave peo. U kurunave, Nai a'e kari- 
kiai Adamu aukuna. 

10. Adamu auau unuko mikio, moa Je- 
hova Adamu na akane na'aro monou mi'- 
inave, a'e akane na'aro karikina. Jehova 
a'e karikinave, u Adamu aukunave. 

11. Ad AMU la'anave, u a'e iure inamu 
oinave, u kurunave, Eire ! na a'e iure, uku 
u na na'aro na na'aro, u na oi na oi mo. 

12. Adamu a'e iure kurunave, Ni noi 
Heva, uku ni'i a'a e anenave. Iru pani ai 
pani ma'au a'a omo mekai, me mo aveai omo 
a'e mikio pirina. 



OKONO III. 

1. Ad AMU, Heva, Edena pai'iri ai pokoi- 
nave, orere ima li'inave ; uku pai'iri ima mikio, 
pei uriria uakeia. 

2. Lare monou Heva aura ai are rokonave, 
diabolo paiko erauno mikirio Heva ai ane- 
nave ; u kurunave ; Heva e, omoro mikio 
ieire, Jehova norere aukinav§, aura na iri 
uru aveana ? 

3. Heva kurunave ; Peo ! Eire ! Je- 
hova na omoro ieire ; U kurunave, enei iri 
uru uriria navai, iri monou e aura mokono 
ai enei pa navai. 

4. U na mupu ieire, Iri monou iure norere 
pa navai, avene, norere navai iru pani ai 
norere imuai. 

5. Diabolo Heva aukinave, Arauau ! no- 

rere nane, nai omoro mikio, norere imuai 
peo. Jehova iri uru iure mupu pirinave, 
uku norere iru pani ai naievera miai peo. 

6. Heva diabolo na omoro mirinave, u iri 
uru iure aiinave, na'anave akaene, iri uru 
Adamu aukunave akaene. 

7. Maura orere ipa li'inave, orere na evera 
lipi ; orere Jehova na mupu oanave. Orere 
Lapu kore li'inave, uku orere u na omoro 
mirinave peo. 

8. Pukurua'i iure Jehova Edena ai ane- 
nave, u Adamu naenave, Adamu e, ni'i, ekei'- 
ana ? 

9. Adamu, a'e mo avare ai paukinave, 
uku orere irikaiva li'inave, kapua peo, orere 
Lapu kore li'inave akaene. 

10. Adamu Jehova aukinave, Lapu mikio 
e ; enei ni omoro mirinave, kore akaene, uku 
enei irikaiva liai. 

11. Jehova kurunave, Eire ! norere mupu 
iri na uru nana ? Orere aukinave ; enei 
na'anave, uku diabolo paiko mikirio ene 
aukinave, Imati ! enei nana. 

12. Jehova iaia li'inave, Adamu, u na 
a'e mo Edena pai'iri iki ai lavinave, uku 
orere u na mupu mirinave peo. 

13. Maura Heva ukua morere kininave, 
ukua pina'i na noi Kaino iure, ukua e na noi 
Abela iure. 

